סם הואר

סם הואר (באנגלית: Sam Hoare; נולד ב-27 ביוני 1981) הוא שחקן ובמאי בריטי, הידוע מהופעתו בתפקיד דיקי בורנל לצדו של מאט סמית' בדרמה "ברט ודיקי" של ערוץ BBC One.

הואר כתב וביים את סרט הבכורה שלו "Having You" בכיכובן של אנה פריל ורומולה גראי, ששודר לראשונה במאי 2013 בערוץ Sky Movies.

ביוגרפיה
הואר נולד בשם סיימון פטריק דואורו הואר, בנו של טימותי ג'יימס דואורו הואר ואשתו לשעבר "לינדה" קינווארה קייזר, נכדתו של הרברט קייזר הברון הראשון מרות'רוויק. הוא התחנך באיטון קולג', ואחר כך למד פילוסופיה ופסיכולוגיה באוניברסיטת אדינבורו. באוניברסיטה הופיע במספר מחזות בתיאטרון הסטודנטים.

קריירת משחק
הואר שיחק בתיאטרון בהפקות של תיאטרון צ'יצ'סטר, שייקספיר גלוב, ותיאטרון רויאל היימרקט, בהפקה של המחזה "ארוחת בוקר בטיפאני" בבימויו של שון מתיאס שרצה במשך שישה חודשים. בטלוויזיה הופיע הואר בסדרות כגון "איסטאנדרס" ו"רופאים". בקולנוע שיחק בסרט "מצפן הזהב" לצדה של ניקול קידמן, ובסרט "קפטן אמריקה" יחד עם סמואל ל. ג'קסון.

ב-2012 הופיע הואר בסרט הטלוויזיה "ברט ודיקי". אחר כך כיכב בתפקיד אורח בפרק בסדרה "האב בראון", בדרמה "Dancing on the Edge" של סטיבן פוליאקוף, ובתפקיד ראשי בקומדיה "Blandings" של ערוץ BBC1, המבוססת על סיפוריו של פ. ג'. וודהאוס. בסדרה השתתפו גם ג'ניפר סונדרס, טימותי ספול, דייוויד ואליאמס ופלומה פיית'.

הואר גילם את דמותו של דאגלס קמפילד בדרמה של ה-BBC "הרפתקה בחלל ובזמן" שנוצרה לציון 50 שנה לסדרת המדע בדיוני "דוקטור הו".

בימוי וכתיבה
הואר ביים מספר וידאו קליפים ושני סרטים קצרים; "Training Day" הוצג בפסטיבלים שונים בהם Rushes Soho Shorts Festival ו-Encounters International Film Festival. בהמשך ביים את "בייביסיטינג" בכיכובם של רומולה גראי, דן סטיבנס ואימוג'ן סטאבס.

בנוסף ל-"Having You" הואר עוסק בכתיבה של פרויקטים נוספים, וכן פיילוט טלוויזיוני בשם "Underperforming" עבור חברת Finite Films.

 חיים אישיים 
במרץ 2013 ילדה השחקנית רומולה גראי את בתם הבכורה. הואר וגראי התחתנו ביולי 2014.

פילמוגרפיה
 שנה שם שם באנגלית תפקיד הערות 2006 ג'יין אייר Jane Eyre אח של לין מיני-סדרה 2007 Lilies פיטר פארקס מיני-סדרה Party Animals טום מרצ'נט סדרת טלוויזיה (פרק אחד) 2008 מצפן הזהב The Golden Compass Second-in-Command Summerhill פיל סרט טלוויזיה Lecture 21 מוזיקאי 2009 The Start מפיק סרט קצר Leave מפיק שותף סרט קצר איסטאנדרס EastEnders קירן סדרת טלוויזיה (פרק אחד) Bucolic Terror סרט קצר 2010 הממשלה Borgen סדרת טלוויזיה (פרק אחד) 2008, 2011 רופאים Doctors גווין פיטרסון / גלן ניומן סדרת טלוויזיה (2 פרקים) 2011 קפטן אמריקה Captain America: The First Avenger מועמד לחוץ Training Day בימוי / כתיבה Babysitting בימוי / כתיבה 2012 ברט ודיקי Bert and Dickie "דיקי" בורנל 2012–2013 Blandings ביפי בינגהם סדרת טלוויזיה 2013לרקוד על הקצה (אנ') Dancing on the Edge אריק 3 פרקים האב בראון Father Brown נורמן בוהון בפרק "The Hammer of God" Having You בימוי / כתיבה An Adventure in Space and Time דאגלס קמפילד סרט טלוויזיה 2015 Life in Squares קלייב בל הצעיר מיני-סדרה התוכנית The Program סטיבן סווארט 2016 עלילות דיקנס Dickensian מתיו פוקט סדרת טלוויזיה 2017 גרנצ'סטר Grantchester מארק דייוויס סדרת טלוויזיה (פרק אחד) זרה Outlander הרולד "האל" גריי, רוזן מלטון 2018 מקמאפיה McMafia אלן ריינוט סדרת טלוויזיה Hurricane רונלד גוסטב קלט Death in Paradise דניאל פרנד / מייקל בנט בפרק "Meditated in Murder" 2019 אבירי הלילה Knightfall  גבריאל סדרת טלוויזיה; 2 פרקים בגידה Traitors נוויל סדרת טלוויזיה 2021 Wolfe דארן בלבי פרק: "#1.1" חשודה בחשיפה גבוהה Showtrial  אדם ריינולדס מיני-סדרה 2022 אשתו לשעבר (אנ') The Ex-Wife ג'וני 2 פרקים Miss Scarlet and The Duke ארתור סנט ג'ון הדסון 2 פרקים2023 The Last Boy on Earth סרט קולנוע דלגליש (אנ') Dalgliesh מקסימיליאן הווארת' 2 פרקים קלאב זירו Club Zero אבא של פרד סרט קולנוע 2025 Playing Nice מר קלי 2 פרקים הקרב על הכתר (אנ') King & Conqueror תסריטאי הפרק: "So Be It" פלסטין 36 (אנ') Palestine 36 צ'ארלס סרט קולנוע

קישורים חיצוניים

הערות שוליים

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה בריטים
קטגוריה:במאי קולנוע בריטים
קטגוריה:בריטים שנולדו ב-1981